UP Corona Update: यूपी में कोरोना से 32 और लोगों की मौत, संक्रमण के 229 नए मामले आए
उत्तर प्रदेश में पिछले 24 घंटे में कोविड-19 से 32 और लोगों की मौत हो गई तथा संक्रमण के 229 नए मामले सामने आए।
लखनऊ। उत्तर प्रदेश में पिछले 24 घंटे में कोविड-19 से 32 और लोगों की मौत हो गई तथा संक्रमण के 229 नए मामले सामने आए। चिकित्सा एवं स्वास्थ्य विभाग के अपर मुख्य सचिव अमित मोहन प्रसाद ने गुरुवार को संवाददाताओं को बताया कि पिछले 24 घंटों के दौरान कोविड-19 से 32 और लोगों की मौत हो गई। इसके साथ ही राज्य में इस बीमारी से मरने वालों की कुल संख्या बढ़कर 22,368 हो गई है।प्रसाद ने बताया कि पिछले 24 घंटे में प्रदेश में कोरोना वायरस संक्रमण के 229 नए मामले सामने आए और राज्य में अब तक संक्रमण की चपेट में आए कुल लोगों की संख्या 17,05,012 हो गई है। पिछले 24 घंटे में 308 मरीज ठीक भी हुए हैं। राज्य में इस वक्त 3,552 कोविड मरीज उपचाराधीन हैं और लोगों के ठीक होने की दर 98.5 प्रतिशत हो गई है।प्रसाद ने बताया कि पिछले 24 घंटों में उत्तर प्रदेश में 2,71,374 सैंपल्स की जांच की गई और अब तक कुल 5,62,71,231 नमूनों की जांच की जा चुकी है। उन्होंने बताया कि राज्य में जून माह में एक करोड़ लोगों को कोविड-19 रोधी टीका लगाने का लक्ष्य पिछले शुक्रवार को ही हासिल कर लिया गया था।राज्य में अब तक दो करोड़ 38 लाख लोगों को टीके की पहली खुराक और 41 लाख लोगों को दूसरी खुराक भी दी जा चुकी है। यूपी में अबतक कुल 41,40,430 लोगों को कोरोना वैक्सीन की दूसरी डोज़ लगाई जा चुकी है। कुल 2,80,17,466 डोज़ लगाई गई हैं। मिशन जून में 1 करोड़ वैक्सीन लगाने का लक्ष्य रखा गया था जो कि आज (24 जून) ही हमने ये लक्ष्य प्राप्त कर लिया। हमने इस महीने में 1 करोड़ से अधिक डोज़ लगाई हैं। अभी 6 दिन और हैं जिसमें और डोज़ लगाएं जाएंगे। अब तक 2,38,77,037 लोगों को वैक्सीन की पहली डोज़ लगाई है।